armvectores/hy_wikipedia_2023 huggingface dataset:
Էնտրատիկո

Էնտրատիկո  (իտալերեն՝ Entratico), կոմունա Իտալիայի Լոմբարդիա մարզի Բերգամոյի գավառում։ Բնակչության թիվը կազմում է 1718 մարդ 2008 թվականի մարդահամարի տվյալների համաձայան։ Բնակչության խտությունը կազմում է 430 մարդ/ կմ²։ Զբաղեցնում է՝ 299 կմ։ Հեռախոսի կոդ՝ +39 0185։ Փոստային ինդեքս՝ 24060։
Քաղաքի հովանավոր սուրբը Սան Մարտինո դի Տոքուրսն է։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 035 942021
Էլեկտրոնային փոստ՝ comune.entratico@tiscali.it
Պաշտոնական կայք՝ http://www.comune.entratico.bg.it/


== Արտաքին հղումներ ==
Պաշտոնական կայք (իտալ.)
վիճակագրական ինստիտուտ (իտալ.)(չաշխատող հղում)


== Ծանոթագրություններ ==
Դմիտրի Կարմիշին

Դմիտրի Դմիտրիևիչ Կարմիշին (ռուս.՝ Дмитрий Дмитриевич Кармишин, 4 նոյեմբերի, 1926, Զալեսովկա, Շարանսկի շրջան, Բաշկիրիա – 7 նոյեմբերի, 1956, Չեպել կղզու մոտ, Հունգարիայի Ժողովրդական Հանրապետություն), Խորհրդային բանակի հարավային խմբավորման 880-րդ գվարդիական ռմբակոծիչ ավիագնդի էսկադրիլիայի ղեկապետ, գվարդիայի կապիտան, Սովետական Միության Հերոս։


== Կենսագրություն ==
Դմիտրի Կարմիշինը ծնվել է 1926 թվականի նոյեմբերի 4-ին Բաշկիրիայի Շարանսկի շրջանի Զալեսովկա գյուղում, ռուս գյուղացու ընտանիքում։ Դաստիարակվել է եղբոր մոտ՝ Շարանսկի շրջանի Պրեոբրաժենկա գյուղում։ Ավարտել է իններորդ դասարանը և Ուֆայի երկաթուղային տեխնիկումի առաջին կուրսը։ Որպես տրակտորիստ աշխատել է շրջանային մեքենատրակտորային կայանում։ 1943 թվական թվականին զորակոչվել է Կարմիր բանակ։ 1948 թվականին ավարտել է Օրենբուրգի ղեկապետների ռազմական ավիացիոն ուսումնարանը և նշանակվել է կործանիչ ավիացիայի օղակի ղեկապետ։
1955 թվականից Դմիտրի Կարմիշինն անդամակցել է Կոմունիստական կուսակցությանը։
1952 թվականին Դմիտրի Կարմիշինն ուղարկվել է Խորհրդային բանակի հարավային խմբավորման ռմբակոծիչ ավիացիոն գունդ (Հունգարիայի Ժողովրդական Հանրապետություն)։ 1956 թվականի աշնանը, որպես 880-րդ գվարդիական ռմբակոծիչ ավիագնդի էսկադրիլիայի ղեկապետ գվարդիայի կապիտան, մասնակցել է Հունգարիայում կոմունիստական վարչակարգի դեմ ծավալված պայքարի ճնշմանը՝ հունգարական բանակին օգնելով «ճնշել հակահեղափոխական խռովությունը»։
1956 թվականի նոյեմբերի 7-ին Դմիտրի Կարմիշինը Իլ-28 ռմբակոծիչի անձնակազմում (հրամանատար՝ գվարդիայի կապիտան Ալեքսանդր Բոբրովսկի, ռադիստ՝ գվարդիայի ավագ լեյտենանտ՝ Վլադիմիր Յարցև) կատարել է ռազմական հրամանը՝ լուսանկարել ռազմական գործարանները։ Հաջողությամբ կատարելով առաջադրանքը և անհրաժեշտ նյութերը փոխանցելով շտաբին՝ խորհրդային ինքնաթիռը օդանավակայան վերադառնալիս Չեպել կղզու մոտ ենթարկվել է զենիթային գնդակոծման և ընկել։ Անձնակազմի բոլոր անդամները զոհվել են։ Սովետական գվարդիական սպաների մարմինները տեղափոխվել են Խորհրդային Միություն և թաղվել Ուկրաինայի Լվով քաղաքի Լիչակովի գերեզմանատանը։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով ռազմական պարտքի կատարման ժամանակ ցուցաբերած արիության ու խիզախության համար գվարդիայի կապիտան Դմիտրի Կարմիշինին հետմահու շնորհվել է Սովետական Միության հերոսի կոչում։


== Պարգևներ ==
Սովետական Միության հերոսի «Ոսկե աստղ» մեդալ (ԽՍՀՄ)
Լենինի շքանշան


== Հիշատակ ==
Դմիտրի Կարմիշինի անունով է կոչվել մանկատուն Շարան գյուղում։ Սովետական Միության հերոս Դմիտրի Կարմիշինի փաստաթղթերն ու անձնական իրերը պահվում են Տույմազի քաղաքի (Բաշկիրիա) № 8 դպրոցի Հերոսի թանգարանում։


== Ծանոթագրություններ ==


== Գրականություն ==
Несокрушимые. — Уфа, 1985.
Славные сыны Башкирии. — Уфа.
Башкирская энциклопедия. Гл. ред. М. А. Ильгамов т. 2. В-Ж. — Уфа: Башкирская энциклопедия, 2006. — 624 с. — ISBN 5-88185-062-9.
Զույգաղբյուր (աղբյուր)

Անվան այլ կիրառումների համար տե՛ս՝ Զույգաղբյուր (այլ կիրառումներ)Զույգաղբյուր, ջրաերկրաբանական բնության հուշարձան Հայաստանում։ Բնության հուշարձանը գտնվում է Շիրակի մարզի Զույգաղբյուր գյուղից 200 մ արևմուտք՝ Աշոցք գետակի աջ ափին՝ ծովի մակարդակից 2015 մ բարձրության վրա։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն։ 


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
X&Y

X&Y, ամերիկական Coldplay ռոք խումբի, երրորդ ստուդիական ալբոմը, թողարկված 2005 թվականի հունիսի 6-ին Մեծ Բրիտանիայում և հունիսի 7-ին ԱՄՆ-ում։ Ալբոմի թողարկումից առաջ, խումբը թողարկել է «Speed of Sound» սինգլը, որը բրիտանական չարթերում զբաղեցրել է 2-դ տեղը, իսկ ամերիկականում՝ 7-րդ։ Թողարկումից մեկ շաբաթ հետո ալբոմը վաճառվել էր 464,471 օրինակով, Բրիտանիայում սահմանելով ռեկորդ։ ԱՄՆ-ում առաջին շաբաթվա ընթացքում վաճառվել է ավելի քան 737,000 օրինակով, և շարունակել է մնալ առաջին տեղում հաջորդող երեք շաբաթների ընթքում։ X&Y դարձավ 2005 թվականի ամենավաճառված ալբոմը։ Տարվա ընթացքում ալբոմը վաճատվել է ավելի քան 8,3 միլլիոն օրինակով, ամբողջ աշխարհում։


== Ալբոմում ==
Ձայնագրումների ժամանակ նրանք ոգեշնչվել են Kraftwerk, Քեյթ Բուշից, Ջոնն Քեշից։ «Talk» թրեքի կատարման համար խումբը թույատվություն է խանդրել Kraftwerk-ից «Computer Love»: Kraftwerk երգը կատարում է սինթեցով, իսկ «Talk» թրեքը կատարվում է կիթառով, որը նվագում է Ջոն Բաքլենդը։ Տասներեքերորդ թրեքը գրվել է Ջոն Քեշի խմբի հետ, բայց Քեշը մահացավ, մինչ Coldplay-ի ձայնագրումը։
X&Y կասմի նկարը (ընդգրկում է նաև սինգլ) ո-ավորվել է ITA2 փոստի կողմից, որի տասերին համապատասխանում է հինգ բիթ, 0 և 1 թվերով։ Վերջին էջում դրված է բոիկլետ, որտեղ գրված է «Make trade Fair»:


== Երգացանկ ==
Երգերը գրել են՝ Գայ Բերիմենը, Ջոնի Բաքլենդը, Քրիս Մարտինը և Ուիլլ Չեմպիոնը։


== Продажи альбома по всему миру ==


== Ծանոթագրություններ ==
Բոշևկա (գյուղ, Կրոլևեցի շրջան)

Անվան այլ կիրառումների համար տե՛ս՝ ԲոշևկաԲոշևկա (ուկրաիներեն՝ Бошівка), գյուղ Ուկրաինայի Սումիի մարզի Կրոլևեցի շրջանում։
1986 թվականի տվյալներով Բոշևկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամոնիում

Ամոնիում NH4+, անօրգանական իոն։ Տերմինն առաջարկել է Հ. Դեին (1808)։ Ամոնիում ջրածին իոնի և ամոնիակի միացման արագությունը։
Միացաումը տեղի է ունենում ի հաշիվ ազոտի չօգտագործված էլեկտրոնային զույգի։ Ամոնիում ունի կանոնավոր քառանիստի կառուցվածք, որի գագաթներին գտնվում են իրար համարժեք ջրածնի ատոմներ։


== Հատկություններ ==
Միացություններում միարժեք մետաղի դեր է կատարում։ Լուծույթներում գոյություն ունի NH4+ իոնի ձևով։ Ամոնիումի հիդրօքսիդը հիմք է, առաջացնում է ջրում լուծելի աղեր՝ ամոնիումի կարբոնատ, ամոնիումի նիտրատ, ամոնիումի սուլֆատ, ամոնիումի քլորիդ և այլն։


== Գրականություն ==
Некрасов Б. В. Основы общей химии. — 14-е изд. — М.: Госхимиздат, 1962. — 976 с.


== Ծանոթագրություններ ==
Ժողովածու (57)

Հավաքածու (57), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 57 թվի տակ։ Ձեռագիրը գրվել է 14-րդ դարին Արիստակես Սեբաստացու գրիչի կողմից, ենթադրաբար Երզնկայում։ Գրված է թղթի վրա, որը ունի 13,7X8,9 չափս։ Ձեռագիրը կազմված է 321 թերթից։ Ունի կիսախորան, լուսանցքազարդ մանրանկարներ։ Գրված է միասյուն, բոլորագրով։ Հիշատակարաններ՝ գրչի՝ 22բ, 171բ, 172բ, հետագայի՝ 2ա, 305բ (15-16-րդ դարեր), 204բ (17-րդ դար), պահպանակ Դ (1727 թվական)։ 


== Բովանդակություն ==
Եսայեայ համառօտ վերլուծութիւն Դիոնիոսի
Գրիգոր Տաթեւացոյ լուծմունք պարապմանց Կիւրղի։
Ի հարանց վարուց։
ՑԱռակաց Վարդանայ։
Հովհաննես Որոտնեցոյ Հաւաքումն ի յառաջարանս Պօղոսի։
Սարգսի Շնորհավոյ Յորդորտկ։


== Ծանոթագրություններ ==
Լեյլա Ադամյան

Լեյլա Վլադիմիրի Ադամյան (հունվարի 20, 1949(1949-01-20), Թբիլիսի, Վրացական ԽՍՀ, ԽՍՀՄ), հայ մանկաբարձ-գինեկոլոգ, մանկավարժ։ Բժշկական գիտությունների դոկտոր, պրոֆեսոր, ՌԴ ԲԳԱ անդամ (2004), (թղթակից անդամ 1999 թվականից)։ ՌԴ գիտության վաստակավոր գործիչ (2002)։ Վ․Ի․ Կուլակովի անվան Մանկաբարձության, գինեկոլոգիայի և պերինատոլոգիայի գիտական կենտրոնի օպերատիվ գինեկոլոգիայի բաժնի վարիչ։ Ռուսաստանի գիտությունների ակադեմիայի ակադեմիկոս (2013)։


== Կենսագրություն ==
Լեյլա Ադամյանը ծնվել է Թբիլիսիում Վաղո (Վլադիմիր) Խաչատուրովիչի (1925) և Երանուհի Սարգիսի Սահակյանի (1925) ընտանիքում։ 
1972 թվականին ավարտել է Մոսկվայի առաջին բժշկական ինստիտուտը, այնուհետև սովորել է ԽՍՀՄ Առողջապահության նախարարության Գինեկոլոգիայի և մանկաբարձության համամիութենական գիտահետազոտական ինստիտուտի ասպիրանտուրայում։ 1977 թվականից աշխատում է ՌԴ ԲԳԱ մանկաբարձության, գինեկոլոգիայի և պերինատոլոգիայի գիտական կենտրոնում, 1977-1980 թվականներին եղել է կրտսեր գիտաշխատող, 1980-1989 թվականներին՝ ավագ գիտաշխատող, 1989 թվականից՝ վիրահատական գինեկոլոգիայի բաժանմունքի վարիչ,
2002 թվականին Մոսկվայի պետական բժշկական ստոմատոլոգիական ինստիտուտի հետդիպլոմային կրթության ֆակուլտետում հիմնադրել ու ղեկավարում է վերարտադրողական բժշկության և վիրաբուժության ամբիոնը։
Կոնքի օրգանների վիրաբույժների ընկերության պատվավոր, Գինեկոլոգիական, ընդերադիտման միջազգային դաշնության և եվրոպական ընկերակցության նախագահությունների անդամ, Ամերիկյան լապարոսկոպիստների, էնդոմետրիոզի ռուսաստանյան ընկերակցությունների նախագահ, Ռուսաստանի գինեկոլոգ-ընդերոդիտողների ազգային ընկերակցության փոխնախագահ։


== Ստեղծագործություններ և ճանաչում ==
Աշխատանքները վերաբերում են էնդոմետրիոզի, սեռական օրգանների զարգացման արատների, բարորակ ուռուցքների ու գերաճական շարժընթացների ընդերադիտական պլաստիկ-վերակառուցողական վիրահատությունների տեխնիկայի կատարելագործմանը։
Մշակել և ներդրել է էնդոմետրիոզի նախավիրահատական հետազոտման համակարգչային շերտագրական, վիրաբուժական և հորմոնային եղանակներ։
Հեղինակ է ուսումնա-մեթոդական ձեռնարկների և գյուտերի։


== Պարգևներ ==
ՌԴ գիտության վաստակավոր գործիչ (2002)
ՌԴ կառավարության գիտության և տեխնիկայի բնագավառի մրցանակ (2001)
Հայրենիքին մատուցած ծառայությունների համար IV աստիճանի (2009) և III աստիճանի (2014) շքանշաններ


== Ընտանիք ==
Ամուսնացել է վիրաբույժ Առնոլդ Արամի Ադամյանի (1935-2012) հետ։ Ունի երկու դուստր՝ Ասյա Առնոլդի Ստեփանյան (1970) և Ագնեսա Առնոլդի Օսիպովա (1971), երկուսն էլ մանկաբարձներ են։ Ունի 5 թոռ՝ Միխայիլ, Եկատիրինա, Լեյլա, Էդուարդ, Նատաշա։


== Երկեր ==
Послеоперационные спайки, М., 1998 (համահեղինակ);
Пороки матки и влагалища, М., 1998 (համահեղինակ);
Генетические аспекты гинекологических заболеваний, М., 1999 (համահեղինակ);
Гистерэктомия и здоровье женщины, М., 1999.


== Ծանոթագրություններ ==


== Արտաքին հղումներ ==
Ուժեղ կանայք. Լեյլա Ադամյան
(4946) Ասկալափուս

(4946) Ասկալափուս (անգլ.՝ Askalaphus), աստերոիդ Յուպիտերի տրոյացիներից։ Հայտնաբերվել է 1988 թվականի հունվարի 21-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 5,32169 ա. մ., առավելագույնը մոտենում է 5,0613 ա. մ. հեռավորության վրա և հեռանում 5,582 ա. մ.։ Արեգակի շուրջ մեկ ամբողջական պտույտ է կատարում 4484,07 երկրային օրվա ընթացքում, իր ուղեծրով շարժվելով միջինում 0,080284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4946) Ասկալափուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յադրանկա Կոսոր

Յադրանկա Կոսոր (խորվ.՝ Jadranka Kosor, հուլիսի 1, 1953(1953-07-01), Պակրաց, Požega-Slavonia County, Խորվաթիա), խորվաթ պետական և քաղաքական գործիչ, մասնագիտությամբ՝ լրագրող։
2009-2012 թվականներին եղել է Խորվաթիայի Ժողովրդավարական համաձայնություն կուսակցության նախագահը։ 2009 թվականի հուլիսի 6-ին ընտրվել է Խորվաթիայի Հանրապետության վարչապետ և պաշտոնավարել մինչև 2011 թվականի դեկտեմբերի 23-ը։


== Կենսագրություն ==
Յադրանկա Կոսորը ծնվել է 1953 թվականի հուլիսի 1-ին Հարավսլավիայում։ Նախնական կրթություն ստանալուց հետո ավարտել է Պակրացի գիմնազիան և Լիպիկի միջնակարգ դպրոցը։ Դրանից հետո ընդունվել է Զագրեբի պետական համալսարան և ավարտել իրավաբանության ֆակուլտետը։ Կրթությունն ավարտելուց հետո աշխատել է «Երեկոյան ցուցակում» օրաթերթում, որպես լրագրող և ապա Զագրեբի ռադիոկայանում։
1991-1995 թվականների Խորվաթիայի անկախության պատերազմի ժամանակ եղել է BBC-ի թղթակից։ Պատերազմից հետո իր ազգանվեր գործունեության համար պարգևատրվել է պատվո հուշամեդալով։
Յադրանկան իր քաղաքական գործունեությունը սկսկել է 1995 թվականին, երբ վերջինս ընտրվում է Խորվաթիայի խորհրդարանի պատգամավոր՝ քրիստոնեա-դեմոկրատական կուսակցությունից։ Երկրի օրենսդիր մարմինը խորվաթ քաղաքական գործիչը թողել է 2000 թվականին՝ դառնալով կուսակցության փոխնախագահ։ 1999-2002 թվականներին առաջնորդել է Խորվաթիայի կանանց համախմբակցությունը։
2002 թվականին Յադրանկան դարձել է խորվաթական ՔԴՄ-ի փոխնախագահը։ 2003 թվականին դարձել է Խորվաթիայի փոխվարչապետը։ 2005 թվականի նախագահական ընտրություններում եղել է նախագահի թեկնածու, սակայն պարտվել է։
2009 թվականի հուլիսի 3-ին նշանակվել է վարչապետի պաշտոնակատար, հուլիսի 4-ին՝ քրիստոնեա-դեմոկրատական միության նախագահ, իսկ հուլիսի 6-ին Խորվաթիայի խորհրդարանի որոշմամբ ընտրվել է երկրի վարչապետ։ Նրա օգտին են քվեարկել խորվաթական օրենսդիր մարմնի 153 պատգամավորներից 83-ը։ Նրա օրոք նախարարական կազմը մնացել է գրեթե անփոփոխ։ Յադրանկա Կոսորոն եղել է երկրորդ կին առաջնորդը Խորվաթիայի պատմության մեջ։


== Ծանոթագրություններ ==
Սիսվանի փողոց (Երևան)

Սիսվանի փողոց, փողոց Երևանի Կենտրոն վարչական շրջանում։ Կոչվել է Կիլիկյան Հայաստանի անվանումներից մեկի (Սիսուան) անունով։


== Տվյալներ ==
Գտնվում է Կիլիկիա թաղամասում։ Սկսվում է Աթենքի փողոց չհասած (Երևանի գինու կոմբինատի բնակելի տների բակ), ձգվում հարավարևմտյան ուղղությամբ, հասնում Վերֆելի փողոց։ Խորհրդային տարիներին, ի պատիվ պարտիզանական շարժման մասնակից Ելիզավետա Չայկինայի, կոչվում էր Չայկինայի փողոց (Կիլիկիայի նախկին 5-րդ փողոցը)։ Հատվող փողոցներ չունի։


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Ռուսկի (Պրոլետարսկի շրջան)

Անվան այլ կիրառումների համար տե՛ս՝ Ռուսկի (այլ կիրառումներ)Ռուսկի (ռուս.՝ Русский), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Մտնում է Դալնենսկի գյուղական համայնքի կազմի մեջ։
Արսեն Հովհաննիսյան

Անվան այլ կիրառումների համար տե՛ս՝ Արսեն (այլ կիրառումներ)Արսեն Աբրահամի Հովհաննիսյան (1908, դեկտեմբերի 28 - 1945, ապրիլի 15), հայ բանաստեղծ, լրագրող, ԽՍՀՄ գրողների միության անդամ 1940 թվականից։ Հայրենական մեծ պատերազմի մասնակից։
Ծնվել է Քանաքեռ ավանում (այժմ՝ Երևանի շրջագծի մեջ)։ 1925-1927 թվականներին եղել է շրջանային պիոներ-հրահանգիչ։ 1927 թվականին մեկնել է Դոնի Ռոստով և ընդունվել տեղի մանկավարժական ուսումնարանը, որն ավարտելուց հետո ուսուցչություն է արել Հյուսիսային Կովկասի հայաբնակ վայրերում։ 1938-1941 թվականներին աշխատել է Կրասնոդարի երկրամասում, նախ որպես դպրոցի տնօրեն, ապա՝ շրջսովետի գործկոմի նախագահ։ 1941-1945 թվականներին մասնակցել է Հայրենական մեծ պատերազմին, զոհվել է 1945 թվականի ապրիլի 15-ին Ֆրանկֆուրտի մոտ։
Պարգևատրվել է Հայրենական պատերազմի առաջին և երկրորդ աստիճանի, Կարմիր դրոշի շքանշանով։


== Ա. Հովհաննիսյանի երկերի մատենագրություն ==
Երգ մարտական փորձի (բանաստեղծություններ), Ռոստով-Դոն, Ազգային փոքրամասնությունների Հյուսիսային Կովկասի երկրային հրատարակչություն, 1930, 45 էջ։
Կարմիր տախտակի վրա (օչերկներ), Ռոստով-Դոն, Ազով-Սևծովյան երկրային հրատարակչություն, 1934, 59 էջ։
Լուսաբացի լիրիկա, Ռոստով-Դոն, Ազով-Սևծովյան երկրային հրատարակչություն, 1935, 94 էջ։
Մանկություն (բանաստեղծություններ), Ռոստով-Դոն, Ազով-Սևծովյան երկրային հայկական հրատարակչություն «Գրոհ», 1936, 122 էջ։


== Ա. Հովհաննիսյանի կատարած թարգմանությունները (ռուսերենից) ==
Մաքսիմ Գորկի, Ամբողջ աշխարհի բանվորները և գյուղացիները պետք է ազատեն իրենց կապիտալի իշխանությունից (Մաքսիմ Գորկու դիմումը բանվորներին ու գյուղացիներին), Կրասնոդար, 1930, 7 էջ։


== Աղբյուրներ ==
Գարմիջ (գետ)

Գարմիջ, գետ Հայկական լեռնաշխարհում, Ճորոխի ավազանում։ Սկիզբ է առնում Պարխարյան լեռնաշխարհի փեշերից, հոսում Գարմիջ գյուղի մոտով և ձախից միանում Ճորոխին։


== Ծանոթագրություններ ==
(5776) 1989 UT2

(5776) 1989 UT2, աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 29-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,575506 ա. մ., առավելագույնը մոտենում է 2,1415 ա. մ. հեռավորության վրա և հեռանում 3,0095 ա. մ.։ Արեգակի շուրջ մեկ ամբողջական պտույտ է կատարում 1509,71 երկրային օրվա ընթացքում, իր ուղեծրով շարժվելով միջինում 0,238457 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5776) 1989 UT2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառլոս V կայսր

Կառլոս V կայսր և Իսպանիայի Կառլոս I թագավոր (իսպ.՝ Carlos I (V), գերմ.՝ Karl V, փետրվարի 24, 1500, Գենտ, Ֆլանդրիայի դքսություն, Ֆրանսիայի թագավորություն - սեպտեմբերի 21, 1558, Յուստե, Կուակոս դե Յուստե, Կասարես, Էստրեմադուրա, Իսպանիա), Գերմանիայի, Իսպանիայի, Սրբազան Հռոմեական կայսրության թագավոր և կայսր 1519 թվականից 1556 թվականներին։ Հաբսբուրգների դինաստիայից։ 16-րդ դարի մեծագույն քաղաքական գործիչներից մեկը։
Հաբսբուրգների դինաստիայից։ Նրա ողջ քաղաքականությունը նպատակամղված էր «համաշխարհային քրիստոնեական միապետություն» ստեղծելու հետադիմական ծրագրի իրականացմանը։ Կառլոս V-ի բացարձակապետական քաղաքականությունը առաջ է բերել ապստամբություններ Իսպանիայում և Նիդերլանդներում։ Մղել է բազմաթիվ պատերազմներ Ֆրանսիայի և Օսմանյան կայսրության դեմ։ Գործելով Արևմտյան Եվրոպայի համար պատմականորեն շրջադարձային ժամանակաշրջանում, Կառլոս V-ի քաղաքականությունը կրել է հետադիմական բնույթ, ուղղված է եղել քայքայվող ֆեոդալիզմի ու դարն ապրած պետականության ձևերն ամրապնդելու նպատակին։ Կառլոս V-ը նաև վերջին անձավորությունն էր, ով իրեն հռչակեց հռոմեական կայսր և նշեց իր տրիումֆը Հռոմում։


== Ծանոթագրություններ ==
Յուրի Նավոյան

Յուրի Լյուդվիգի Նավոյան (1969), հայ հասարակական և քաղաքական գործիչ, քաղաքագետ, Մոսկվայի ԴԻԱԼՈԳ կազմակերպության նախագահ։


== Կենսագրություն ==
Հասարակական-քաղաքական գործիչ և քաղաքագետ Յուրի Նավոյանը ծնվել է 1969 թ.: Հանդիսանում է ԵՊՀ պատմության ֆակուլտետի և ՌԴ Դիվանագիտական ակադեմիայի միջազգային հարաբերությունների ֆակուլտետի շրջանավարտ։ Ավարտել է նաև Եվրոպայի Խորհրդի քաղաքագիտական դասընթացը (Ստրասբուրգ), Մոսկվայի քաղաքական հետազոտությունների դպրոցը, փորձաշրջան է անցել Հարվարդի համալսարանի իրավաբանական դպրոցում (Բոստոն), Շվեդիայում և Դանիայում։
Յուրի Նավոյանը երկար ժամանակ զբաղվում է միջազգային հարաբերություններով, հայ-ռուսական համագործակցությամբ, հայկական սփյուռքի խնդիրներով։ Տարբեր տարիների նա ղեկավարել է Հայաստանի Հանրապետության կրթության և գիտության նախարարության Սփյուռքի բաժինը, «Ռուս-հայկական համագործակցություն» կազմակերպությունը, իսկ 2017 թ. ապրիլին համախոհ քաղաքագետների հետ միասին հիմնադրել է Մոսկվայի ԴԻԱԼՈԳ կազմակերպությունը։ 
 


== Պարգևներ ==
Միջպետական հարաբերությունների զարգացմանն ուղղված երկարամյա հասարակական-քաղաքական գործունեության համար Յուրի Նավոյանը պարգևատրվել է ՌԴ Նախագահ Վ. Պուտինի Շնորհակալական նամակով, Հայաստանի «Մովսես Խորենացի» մեդալով, ԼՂՀ «Երախտագիտություն» մեդալով, Հայաստանի արտաքին գործերի նախարարության Պատվո մեդալով, ՌԴ արտաքին գործերի նախարարության «Համագործակցության համար» մեդալով, Հայաստանի սփյուռքի նախարարության Ոսկե մեդալով։ Նրա արժանիքները գնահատված են նաև ՀԱՊԿ Գլխավոր քարտուղարի Շնորհակալական նամակով, ՌԴ Նախագահին կից Ռազմավարական հետազոտությունների ռուսաստանյան ինստիտուտի «Արժանիքների համար» մեդալով, ԱՊՀ երկրների «Գիտական հետազոտությունների և հայրենակիցներին աջակցության համար» պատվո նշանով, Ռուսաստանի գրողների միության «Ալեքսանդր Գրիբոյեդով» մեդալով և այլ պարգևներով։


== Ծանոթագրություններ ==
https://dialogorg.ru/
Դենիս Գուցկո

Դենիս Նիկոլաևիչ Գուցկո (ռուս.՝ Денис Николаевич Гуцко, դեկտեմբեր 1969, Թբիլիսի, Վրացական ԽՍՀ, ԽՍՀՄ), ռուս գրող, Ռուսաստանի  երիտասարդ գրողների ֆորումի անդամ, Ռուսական Բուկերի դափնեկիր (2005), «Հրապարակախոս» անվանակարգում «Կուլիկովյան դաշտ» միջազգային բաց գրական մրցանակի դափնեկիր (2014)։ Ապրում և ստեղծագործում է Դոնի Ռոստովում։


== Կենսագրություն ==
Դենիս Գուցկոն ծնվել է 1969 թվականին Թբիլիսիում։ Ավարտել է տեղի միջնակարգ դպրոցը։ 1987 թվականին տեղափոխվել է Դոնի Ռոստով, որտեղ ավարտել է Ռոստովի պետական համալսարանի  երկրաբանության և աշխարհագրության ֆակուլտետը «Էկոլոգիա և կիրառական երկրաքիմիա» մասնագիտությամբ։ Ծառայել է խորհրդային բանակում։
2000 թվականին «Գրական տեղեկագրի», «ЛГ - Юг России» հավելվածում հրապարակել է «Ընտելացրած առյուծ» պատմվածքը, 2002 թվականին «Դրոշ» ամսագրում` «Апсны абукет» պատմվածքը։  «Ժողովուրդների բարեկամություն» և «Վոլգա» ամսագրերի հեղինակն է։
Ռուսաստանի  երիտասարդ գրողների ֆորումի անդամ (Մոսկվա-Լիպկի, 2001, 2002, 2003)։ Երկրորդ ֆորումի արդյունքներով արժանացել է ՌԴ մշակույթի նախարարության կրթաթոշակի։
«Բուկերավյան մրցանակի դափնեկիր (Ռուսաստան)» (2005, «Առանց հետք ճանապարհ» վեպի համար)։ Նույն թվականին վեպը հրատարակվել է որպես «Ռուսախոսները» վեպի մաս` համախմբելով սիրավեպը «Այնտեղ, Բաբելոնի գետերի մոտ» վիպակին։


== Գրքեր ==
Денис Гуцко. Русскоговорящий. - М.: Вагриус, 2005. - 352 с. - ISBN 5-98264-009-3, 5-9697-0249-8.
Денис Гуцко. Русскоговорящий. - М.: Вагриус, 2006. - 352 с. - ISBN 978-5-9697-0445-9, 5-9697-0249-8.
Денис Гуцко. Покемонов день. - М.: Время, 2007. - 320 с. - ISBN 978-5-9691-0250-7.
Денис Гуцко. Домик в Армагеддоне. Роман. - М.: АСТ, Астрель, 2009. - 224 с. - ISBN 978-5-17-057405-6, 978-5-271-22754-7.
Денис Гуцко. Русскоговорящий. - СПб: Златоуст, 2012. - 160 с. - ISBN 978-5-86547-627-6.


== Ծանոթագրություններ ==


== Արտաքին հղումներ ==
Денис Гуцко на сайте «Новая литературная карта России»
Սելիմի սար

Սելիմի սար, Աբդլլահսար, Աբտլհիսար, լեռնագագաթ Հայաստանի Գեղարքունիքի մարզում Վարդենիսի լեռնաշղթայում, Վարդենյաց լեռնանցքի մոտ։


== Ծանոթագրություններ ==
Լանդ սյուր Աժոն

Լանդ սյուր Աժոն (ֆր.՝ Landes-sur-Ajon), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 348 մարդ, բնակչության խտությունը` 58.00 մարդ/կմ²։ Բնակավայրը զբաղեցնում է 6.00 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 20 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 269 աշխատունակ (15-64 տարեկան)  բնակիչ, որոնցից ակտիվ էին 208-ը, իսկ ոչ ակտիվները` 61։ Ակտիվության ցուցանիշը կազմում է 77,3 %։ 208 աշխատունակ մարդկանցից աշխատել է 197 անձ (105 տղամարդ և 92 կին)։ Գործազուրկ են եղել 11 անձ (4 տղամարդ և 7 կին)։ 61 անաշխատունակներից 30-ը եղել են աշակերտներ կամ ուսանողներ, 21-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաշտոց ձեռաց (3112)

Մաշտոց ձեռաց'՛' (3112), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3112 թվի տակ։ Ձեռագիրը գրվել է 1750 թվականին Եզեկիել երեց գրիչի կողմից։ Ծաղկող Եզեկիել երեց Ստացողը եղել է Եզեկիել քահանան։ Գրված է թղթի վրա, որը ունի 21.1×15.2 չափս։ Ձեռագիրը կազմված է 198 թերթից։ Գրված է միասյուն, բոլորգիր, նոտրգրով։ Ունի տերունական 5, կիախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 194ա, հետագայի՝ 194ա (1758 թ), կնիք՝ 7ա (Պետրոս վարդապետ)։


== Բովանդակություն ==
նաև՝ Տաղք (Առաքեալ վարդապետ, Վարդան, Յովհաննէս քերովրենց, Կարապետ երեց)


== Ծանոթագրություններ ==
Աստերոիդների ցանկ (13401-13500)

Աստերոիդների ցանկ (13301-13400)  • Աստերոիդների ցանկ  • Աստերոիդների ցանկ (13501-13600)
 Աստերոիդների ցանկ (13301-13400)  • Աստերոիդների ցանկ  • Աստերոիդների ցանկ (13501-13600)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Կիզիլսկի շրջան

Կիզիլսկի շրջան (ռուս.՝ Кизильский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1926 թվականին։ Վարչական կենտրոնը՝ Կիզիլսկոե։


== Աշխարհագրություն ==
Շրջանի տարածքի մակերեսը կազմում է 4413 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26466 մարդ։ Բնակչության խտությունը կազմում էր 6 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լյախավիչի

Լյախավիչի (բելառուս․՝ Ляхавічы, ռուս.՝ Ляховичи, լեհ.՝ Lachowicze, իդիշ՝ לעכאוויטש Lekhavitsh, լիտ.՝ Liachivičai), քաղաք և նույնանուն շրջանի վարչական կենտրոն Բելառուսում՝ Բրեստի մարզում, Վեդմա գետի ափին, մարզկենտրոնից՝ Բրեստ քաղաքից 225 կիլոմետր հեռավորության վրա։ Շրջանի խոշորագույն բնակավայրն է. բնակչության թվաքանակը 2021 թվականի հունվարի 1-ի տվյալներով եղել է 10 607։ Ունի երկաթուղային կայարան Բարանովիչի — Լունինեց երկաթգծի վրա։


== Պատմություն ==
Պատմական փաստաթղթերում հիշատակություն կա այն մասին, որ կիևյան մեծ իշխան Վասիլի Սվյատոսլավիչը 1005 թվականի ամռանը, ի թիվս այլ բնակավայրերի, Լյախով քաղաքն ընծայել է Տուրայի եպիսկոպոսությանը։
XV դարում Լյախովը Լիտվայի մեծ իշխանության կազմում եղել է գավառի վարչական կենտրոն։ XVI դարի սկզբներին պատկանել է Ալբրեխտ Գոտշոլդին։ Վերջինիս որդու՝ Ստանիսլավի մահվանից հետո՝ 1542 թվականին, անցել է նրա այրուն՝ Բարբարա Ռաձիվիլին, ով հինգ տարի անց, հսկայական օժիտով, ամուսնացել է լեհական գահի ժառանգի հետ։ 1635 թվականին քաղաքն իր ամրոցով հանդերձ դարձել է Սապեգաների սեփականությունը։ 1793 թվականից հայտնվել է ռուսական կայսրության կազմում։ 1921—1939 թթ. եղել է Լեհական Երկրորդ Հանրապետության, ատա՝ Բելառուսական Խորհրդային Հանրապետության կազմում։ 1941 թվականի հունիսի վերջերից մինչև 1944 թվականի հուլիսի 6-ը գտնվել է գերմանական ֆաշիստների տիրապետության տակ, ովքեր այստեղ գետտո են ստեղծել, բազմաթիվ հրեաների, գնչուների, հաշմանդամների սպանել։


== Ժողովրդագրություն ==


== Անվանի անձինք ==
Սերգիուշ Պյասեցկի (1901–1964) - լեհ զինվորական, լրտես, գրող
Յոզեֆ Բրոդի (1877-1937)- հրեական ծագումով ամերիկացի կոմպոզիտոր, Ջորջ Գերշվինի ուսուցիչը


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт города
Фотографии на Глобусе БеларусиArchived 2014-01-05 at the Wayback Machine.
Деревни Ляховичского района
Бабулин И. Б. Московские «легионы» на гравюре «Осада Ляхович в 1660 году»  // История военного дела: исследования и источники. — 2012. — Т. III. — С. 297—320. <http://www.milhist.info/2012/11/27/babylin> (27.11.2012)
Lyakhovichi Shtetl homepage


== Աղբյուրներ ==
Szulakowska Urszula (2018)։ Renaissance and Baroque Art and Culture in the Eastern Polish-Lithuanian Commonwealth (1506-1696)։ Cambridge Scholar Publishing։ էջ 339-343։ ISBN 978-1-5275-1135-4
Ջեյմս Հորներ

Ջեյմս Հորներ (անգլ.՝ James Roy Horner, օգոստոսի 14, 1953(1953-08-14), Լոս Անջելես, Կալիֆոռնիա - հունիսի 22, 2015(2015-06-22), Los Padres National Forest, Կալիֆոռնիա, ԱՄՆ), ամերիկացի կոմպոզիտոր։ 1998 թ․-ի երկու «Օսկար» մրցանակների մրցանակակիր «Տիտանիկ» ֆիլմի լավագույն երաժշտության համար։
Հետևյալ ֆիլմերի երաժշտության երգահանն է՝ «48 ժամ», «Կասպեր», «Ջումանջի», «Գծավոր գիշերազգեստով տղան», «Մոռացվածը», «Բալտո», «Բանականության խաղեր», «Տիտանիկ», «Deep Impact», «Կրուլ», «Օտարները», «Կոմանդո», «Աշնանային լեգենդներ», «Քաջ սիրտը», «Ապոլոն-13», «Զորոյի դիմակը», «Կատարյալ փոթորիկ», «Թշնամին` դարպասների մոտ», «Երկուհարյուրամյա մարդը», «Չորս փետուր», «Տրոյա», «Ավատար», «Անհավանական Սարդ-մարդը» և այլն։


== Ծանոթագրություններ ==
Աստերոիդների ցանկ (51301-51400)

Աստերոիդների ցանկ (51201-51300)  • Աստերոիդների ցանկ  • Աստերոիդների ցանկ (51401-51500)
 Աստերոիդների ցանկ (51201-51300)  • Աստերոիդների ցանկ  • Աստերոիդների ցանկ (51401-51500)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Պրիստավկի (գյուղ, Դեմիդովսկի շրջան)

Պրիստավկի (ռուս.՝ Приставки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորժևսկի (Սլավյանսկի շրջան)

Կորժևսկի (ռուս.՝ Коржевский), խուտոր Ռուսաստանի Դաշնության Կրասնոդարի երկրամասի Սլավյանսկի շրջանի կազմում։
Բնակչությունը վերջին գրանցված տվյալներով կազմում էր 4153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաթիաս Զամմեր

Մաթիաս Զամմեր (գերմ.՝ Matthias Sammer, սեպտեմբերի 5, 1967(1967-09-05), Դրեզդեն, Արևելյան Գերմանիա), գերմանացի ֆուտբոլիստ, խաղացել է կիսապաշտպանի և պաշտպանի դիրքերում։ Եղել է ԳԴՀ-ի հավաքականի և Գերմանիայի ֆուտբոլի ազգային հավաքականում։ 1966 թվականին հավաքականի հետ դարձավ Եվրոպայի չեմպիոն և արժանացավ Եվրոպայի լավագույն ֆուտբոլիստ մրցանակին («Ոսկե գնդակ»)։ Կարիերան ավարտելուց հետո անցել է մարզչական աշխատանքի։


== Ձեռքբերումներ ==


=== Ինչպես մարզիկ ===


===== Ակումբում =====
ԳԴՀի չեմպիոն (2)՝ 1989, 1990 թվականներին
ԳԴՀի գավաթակիր՝ 1990 թվականին
Գերմանիայի չեմպիոն (3)՝ 1992, 1995, 1996 թվականներին
Իտալիայի առաջնության արծաթե մեդալակիր՝ 1993 թվականին
ՈՒԵՖԱ Չեմպիոնների Լիգայի հաղթող՝ 1996/1997 թվականներին
Հաղթել է Ֆուտբոլի միջմայրցամաքային գավաթը՝ 1997 թվականին


===== Հավաքականում =====
Եվրոպայի չեմպիոն՝ 1996 թվականին
1992 թվականի Եվրոպայի արծաթե մեդալակիր
Մինչև 18 տարեկանների Եվրոպայի չեմպիոն՝ 1986 թվական


===== Անձնական =====
Գերմանիայի տարվա ֆուտբոլիստ՝ 1995, 1996 թվականներին
Եվրոպայի տարվա ֆուտբոլիստ՝ («Ոսկե գնդակ»)՝ 1996 թվական
Մտնում է XX դարի լավագույն ֆուտբոլիստների ցանկի մեջ


===== Ինչպես մարզիչ =====
Գերմանիայի չեմպիոն՝ 2002 թվական
ՈՒԵՖԱ Եվրոպայի Լիգա մրցարշարի ֆինալիստ՝ 2002 թվական
Գերմանիայի գավաթ մրցարշարի ֆինալիստ՝ 2002 թվական


== Հետաքրքիր փաստեր ==
Մաթիասի հայրը Կլաուս Զամմերը նույնպես եղել է պրոֆեսիոնալ ֆուտբոլիստ և 1970-1973 թվականներին խաղացել է 17 խաղ ԳԴՀ հավաքականում։
Մաթիաս Զամմերը այն ֆուտբոլիստն էր ով դարձել է վերջին գոլերի հեղինակը ԳԴՀի պատմության մեջ։


== Արտաքին հղումներ ==
Վիճակագրությունը fussballdaten.de կայքում
Դինմուհամեդ Կունաև

Դինմուհամեդ Ահմեդովիչ Կունաև (ղազ.՝ Дінмұхаммед Ахметұлы Қонаев, Dınmūhammed Ahmetūly Qonaev, ռուս.՝ Динмухаммед Ахмедович Кунаев, հունվարի 12, 1912(1912-01-12), Ալմաթի, Սեմիրեչյեի մարզ, Ռուսական կայսրություն - օգոստոսի 22, 1993(1993-08-22), Q13359494?, Alakol District, Ալմաթի շրջան, Ղազախստան), ղազախ խորհրդային պետական և կուսակցական գործիչ, ԽՄԿԿ անդամ (1939)։


== Կենսագրություն ==
1936 թվականին ավարտել է Մոսկվայի գունավոր մետաղների և ոսկու ինստիտուտը։ 1939 թվականին եղել է «Ալթայպոլիմետալ» կոմբինատի գլխավոր ինժեների տեղակալ, ապա՝ Ռիդերի հանքավարչության տնօրեն, 1942-1952 թթ.-ին՝ Ղազախական ԽՍՀ Մինիստրների խորհրդի նախագահի տեղակալ, 1952-1955 թթ.-ին՝ Ղազախական ՍՍՀ ԳԱ նախագահ, 1955 թվականի ապրիլ 1960 թվականի հունվարը և 1962-1964 թվականներին՝ Ղազախական ՍԱՀ Նախարարների խորհրդի նախագահ։
1960-1962 և 1964-1986 թվականներին եղել է Ղազախստանի կոմկուսի ԿԿ-ի առաջին քարտուղարը։ Կուսակցության 20-25 համագումարներում ընտրվել է ԽՄԿԿ ԿԿ-ի անդամ, 1966 թվականի ապրիլից՝ ԽՄԿԿ ԿԿ-ի Քաղբյուրոյի անդամության թեկնածու, 1971 թվականի ապրիլից՝ անդամ։ 
Եղել է նաև ԽՍՀՄ III—X գումարումների Գերագույն սովետի դեպուտատ, 1962 թ.-ից՝ Նախագահության անդամ։ Աշխատությունները նվիրված են հանքագործության տեսական և պրակտիկ հարցերին։
Պարգևատրվել է Լենինի 5 և Աշխատանքային կարմիր դրոշի շքանշաններով։


== Ծանոթագրություններ ==
Թաթերք (լեռ)

Անվան այլ կիրառումների համար տե՛ս՝ Թաթերք (այլ կիրառումներ)Թաթերք, Թրքեշ, լեռ Շահապոնք գավառամասի և Ճահուկ գավառի սահմանագոտում, այժմյան Թրկեշ գյուղի մոտ, Նախիջևան - Սիսիան խճուղու ձախ կողմում՝ նրանից 3 կմ հարավ-արևելք։ Լեռնոտ ու սակավ բուսականությամբ լանջերով լեռ է։ Բարձրություն 1409 մ։


== Ծանոթագրություններ ==
Յուրի Բուր

Յուրի Լվովիչ Բուր (Դե Բուր; մայիսի 2, 1887(1887-05-02), Բաքու, Ռուսական կայսրություն - փետրվարի 18, 1949(1949-02-18), Ռիգա, Լատվիական ԽՍՀ, ԽՍՀՄ), ռուս խորհրդային և լատվիացի դերասան։


== Կենսագրություն ==
Յուրի դե Բուրը ծնվել է 1887 թվականի մայիսի 2֊ին Բաքվում։ Հայրը հեռավոր ծովագնացության կապիտան է, իսկ մայրը՝ դաշնակահարուհի և երաժշտական մանկավարժ։
Սովորել է Սանկտ Պետերբուրգի առևտրային դպրոցում (1897-1905), Սանկտ Պետերբուրգի կոնսերվատորիայի դաշնամուրի դասարանում (1903-1906), Անդրեյ Պետրովսկիի Խարկովյան դրամատիկական ստուդիայում (1912-1916)։
Եղել է Սանկտ Պետերբուրգյան և Մոսկովյան դպրոցներում դաշնակահար֊ուսուցիչ (1907-1910), դերասան և Պետերբուրգյան արվեստագետների հանդիպումների ակումբի երաժշտական մասի ղեկավար, գրականագետ և արվեստագետ (1910-1912)։ Մասնակցել է Մոսկվայի, Պետրոգրադի և Խարկովի թատրոնների դրամատիկական սցենարներում։
Քսանական թվականների սկզբներին արտագաղթել է Լատվիա։ 1924 թվականից սկսած մինչև իր կյանքի ավարտը եղել է Ռիգայի թատրոնում անցկացվող ռուսական դրամանների թատերախմբի դերասան։
Առաջին անգամ ամուսնացել է դերասանուհի և երգչուհի Էլզե դե Բուրի հետ, երկրորդ անգամ՝ Եկատերինա Բունչուկի։
1949 թվականի փետրվարի 18֊ին մահացել է Ռիգայում, թաղված է Պոկրովսկյան գերեզմանատանը։


== Ստեղծագործություններ ==


=== Դերեր թատրոնում ===


==== Ռուսական դրամաների Ռիգայի թատրոն ====
1926 — «Ռևիզոր» Ն․Գոգոլի — Քաղաքացի
1926 — «Երեք քույրեր» Ա․ Չեխով — Չեբուտիկին
1934 — «Ամպրոմպ» Ա․ Օստրովսկի — Կուլիգին
1939 — «Բակային բույն» Ի․ Տուրգենևի ռոմանի վրա — Լեմմ
1939 — «Նիկոլայ Ստավրոգին» Ֆ․ Դոստոևսկու «Դևեր» ռոմանի վրա — Լեբյադկին
1940 — «Ռևիզոր» Ն․ Գոգոլ — Բոբչինսկի
1941 — «Ամուսնություն» Ն․ Գոգոլ — Պոդկոլյոսին
1944 — «Բելուգինի հարսանիքը» Ա․ Օստրովսկի — Գավրիլա Բելուգին
1945 — «Հարսնացու» Վիլիս Լացիս — Կրումինշ
1945 — «Պիգմալիոն» Բեռնարդ Շոու — Ալֆրեդ Դուլլիստլ
1946 — «Առանց հանցանքների մեղավորները» Ա․ Օստորվսկի — Շմագա
1946 — «Թշնամիները» Մաքսիմ Գորկի — Պեչենեգով
1946 — «Փարոս կղզում» Վիլիս Լացիս — Ունգուրս
1947 — «Հորեղբայր Վանյա» Ա․ Չեխով — Սերեբրյակով
1948 — «Խելահեղ օր, կամ էլ Ֆիգարոյի ամուսնությունը» Բոմարշե — Դոն Գուսման Բրիդուազոն
1949 (դերը նշված է ծրագրում) — «Բակային բույն» Ի․ Տուրգենև — Լեմմ Քրիստոֆոր Ֆյոդորովիչ


== Ծանոթագրություններ ==


== Արտաքին հղումներ ==
Բելոռուսիական թատրոնային համայնքում Յուրի դե Բուրի մասնակցությամբ թատրոնները Archived 2009-01-06 at the Wayback Machine.
Ժան-Լուի Դյուպոր

Ժան-Լուի Դյուպոր (ֆր.՝ Jean-Louis Duport, հոկտեմբերի 4, 1749(1749-10-04), Փարիզ - սեպտեմբերի 7, 1819(1819-09-07), Փարիզ), ֆրանսիացի թավջութակահար, մանկավարժ և կոմպոզիտոր, հայտնի նաև որպես Դյուպոր կրտսեր, որպեսզի տարբերվի իր ավագ եղբայր և ուսուցիչ Ժան-Պիեռից (1741-1818)։
Ժան-Լուին հայտնի է թավջութակի համար գրված իր 21 էտյուդներով, որոնք 1806 թվականին գրված «Essai sur le doigté du violoncelle et sur la conduite de l'archet» աշխատության վերջին մասն են կազմում։ Կոմպոզիտորը գրել է 6 կոնցերտ և ուսւմնասիրություններ թավջութակի համար։
1812 թվականին Ժան-Լուին վերադարձել է Փարիզ, որտեղ հանդիպել է Նապոլեոնին, որը խնդրել է օգտագործել Դուպորի Ստրադիվարիուս թավջութակը՝ բացականչելով «Ինչպե՞ս ես, սատանան տանի, պահում այս բանը, պարոն Դյուպոր»։ Դյուպորն այնքան էր վախեցել, թե հանկարծ Նապոլեոնը կվնասեր իր թավջութակը, որ վերջինս այն ծիծաղելով վերադարձրել է թավջութակահարին։ Իրականում Նապոլեոնը թավջութակի կողմնամասին մի փոքրիկ վնասվածք էր պատճառել, որը դեռ կարելի է տեսնել գործիքի վրա։ Թավջութակը հետագայում պատկանել է Օգյուստ Ժոսեֆ Ֆրանկոմին և Մստիսլավ Ռոստրոպովիչին:


== «Էսսե վիոլոնչել նվագելու և աղեղը պահելու մասին» ==
«Էսսե վիոլոնչել նվագելու և աղեղը պահելու մասին» աշխատանքը թավջութակ նվագելու տեխնիկայի մասին է, որը գրել է Դուպորի կողմից և տպագրել Փարիզում 1806 թվականին։ 175 էջից բաղկացած ֆրանսերեն տեքստը մանրամասնորեն քննարկում է թավջութակի տեխնիկայի ասպեկտները, որին հաջորդում է 21 Էտյուդ երկու թավջութակի համար՝ բարդության տարբեր մակարդակներով։ Ստեղծագործությունը թարգմանվել է անգլերեն և գերմաներեն, և այն լայնորեն ընդունվում է որպես գործիքի համար նախատեսված ամենաազդեցիկ մանկավարժական աշխատանք։


== Ծանոթագրություններ ==


== Արտաքին հղումներ ==
Jean-Pierre and Jean-Louis Duport A biography of the Duport brothers at the Internet Cello Society
Տիեզերական հարմարվողականության համախտանիշ

Տիեզերական հարմարվողականության համախտանիշ կամ Տիեզերական հիվանդություն, վիճակ, որի մեջ, տարբեր գնահատմամբ, լինում են տիեզերագնացների մեկ երրորդից մեկ երկրորդ մասը՝ անկշռության վիճակին հարմարվելու ժամանակ։ Ախտանիշներով վիճակը նման է ծովախտին․ ախորժակի անկում, գլխապտույտ, գլխացավ, թքարտադրության ուժեղացում, սրտխառնոց, երբմեն պատահում է փսխում, տարածական պատրանքներ։ Այս բոլոր ազդեցություններն սովորաբար անցնում են թռիչքի 3-6-րդ օրերից հետո։


== Պատճառներ ==
Այս խանգարման զարգացման պատճառներն են․

Հավասարակշռության օրգանների անկշռության վիճակին հարմարեցման անհրաժեշտությունը։
Մյուս զգայական համակարգերի հետ փոխգործունեության խանգարում։
Օրգանիզմում արյան վերաբաշխում։


== Հետաքրքիր փաստեր ==
Որոշ տիեզերագնացներ նմանտիպ վիճակում են լինում Երկիր վերադառնալու առաջին օրերին։
Տհաճ զգացողությունները և ախտանիշները, կապված տիեզերական հարմարվողականության հետ, դասակարգվում են ըստ ծանրության։ Տիեզերագնացների 50%-ն զգում են միջին աստիճանի անհարմարություն (սրտխառնոց, գլխացավ, ապակողմնորոշում), մոտ 10%-ի մոտ լինում է ծանր ռեակցիա (փսխում, այլ ախտանիշներ, որոնք մարդուն հարմարվելու ընթացքում զրկում են նորմալ աշխատելու հնարավորությունից)։
Անկշռության հանդեպ ռեակցիայի ԱՄՆ-ում գրանցված ամենածանր պատահարներից մեկը եղել է տիեզերագնաց (և ԱՄՆ սենտոր) Ջեյք Գարնի թռիչքը 1985 թվականին «Սթեյս Շաթթլ» ծրագրով։ Տիեզերագնաց-սենատորը այնքան վատ էր իրեն զգում, որ NASA-ի իր գործընկեր պրոֆեսիոնալ տիեզերագնացների (հայտնի կոմիքսում մի հումորային տեսարանից հետո) կենցաղ մտավ հարմարվելու ժամանակ վիճակի ծանրության կատակային չափման միավոր՝ մեկ գարն։ Տիեզերագնացների մեծ մասը այդ սանդղակի 0․1 գարն անհարմարավետություն են զգում։


== Ծանոթագրություններ ==
Դավորին Տրստենյակ

Դավորին Տրստենյակ (սլովեն.՝ Davorin Trstenjak, նոյեմբերի 8, 1817(1817-11-08), Կրալևցի, Municipality of Sveti Jurij ob Ščavnici, Սլովենիա - փետրվարի 2, 1890(1890-02-02), Ստարի Տերկ, City Municipality of Slovenj Gradec, Սլովենիա), սլովենացի կաթոլիկ քահանա, գրող, ուսուցիչ, ստուգաբան, պատմաբան։


== Կենսագրություն ==
Դավորին Տրստենյակը ծնվել է 1817 թվականին Կրալևցիում։ Սովորել է հայրենի գյուղի տարրական դպրոցում, ավելի ուշ՝ Բադ Ռադսկերբուրգում, որտեղ հանդիպել է բանասեր Պետեր Դայնկոյին, ում հետ սերտ ընկերական կապեր է հաստատել։ Սովորել է Մարիբորի ճեմարանում, ավելի ուշ՝ Գրացում, որտեղ դարձել է Իլիրիզմի կողմնակից, ռոմանտիկ ազգայնական մշակութային շարժում, որը տարածվել էր հարևան Խորվաթիայից և պաշտպանում էր Հարավային սլավոնական ժողովուրդների մշակութային և լեզվական միավորումը։
Աստվածաբանություն ուսանելուց հետո 1844 թվականին ձեռնադրվել է, 1844-1846 թվականներին որպես կաթոլիկ քահանա Ներքին Շտիրիայում, 1847 թվականին՝ Լյուտոմերում, 1848 թվականին՝ Հայդինայում, 1849-1850 թվականներին՝ Պտույում։ 1850-1861 թվականներին եղել է Մարիբորի քահանա, 1861-1868 թվականներին՝ Սենտյուրի քահանա, 1868-1879 թվականներին՝ Պոնիվկայի, 1879 թվականից մինչև մահ՝ Ստարի Տերկի։
1848-1849 թվականներին հեղափոխությունների ժամանակ դարձել է Միացյալ Սլովենիայի գաղափարակից։ Մտերիմ է եղել Մաթիա Մայարի հետ, օգնել է ստորագրություններ հավաքել մեկ քաղաքական միավորման ստեղծման համար, որը ներառում էր բոլոր սլովենական էթնիկ տարածքները։ Ի տարբերություն Մայարի՝ Տրստենյակը չի մասնակցել 1867 թվականի մոսկովյան ազգագրական ցուցահանդեսին։


== Ստեղծագործություններ ==
Kdo so bili Ambidravi, in kdo je sozidal starodavni mesti Virunum in Teurnia Kelti ali Venedi? V Celovcu : J. Leon, 1853
Mesec Marije, ali častenje presvete device Marije skoz eden celi mesec s vsakdanjimi premišljevanji, molitvami in izgledi iz živlenja svetnikov, ter z molitvami v jutro, večer, pri sv. maši, za spoved ino sv. obhajilo, kak tudi s kratkim opisom naj imenitnejših Marijinih svetstev, katere slovenski romarji obiskavajo. U Gradcu: J. Sirolla, 1856
Pannonica: spomeniški listi. Samozal. D. Trstenjak, 1887
Weriand de Graz: zgodovinsko-rodoslovna razprava. V Celovci : pisatelj, 1884
Triglav, mythologično raziskavanje. Samozal. D. Trstenjak, 1870
Slovanščina v romanščini. [Ponikva]: pisatelj, 1878


== Գրականություն ==
«Trstenjak, Davorin» // Slovenski biografski leksikon, ред. Izidor Cankar (Ljubljana: Zadružna gospodarska banka, 1925).
Bogo Grafenauer, Struktura in tehnika zgodovinske vede (Ljubljana: Univerza v Ljubljani, 1980).


== Ծանոթագրություններ ==
Զաոզերե (այլ կիրառումներ)

Զաոզերե, կարող է վերաբերել՝

Զաոզերե - գյուղ Ռուսաստանի Լենինգրադի մարզի Գատչինսկի շրջանի կազմում։
Զաոզերե - գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Զաոզերե - գյուղ Ռուսաստանի Յարոսլավլի մարզի Ուգլիչսկի շրջանի կազմում։
Զաոզերե - գյուղ Ռուսաստանի Նովգորոդի մարզի Օկուլովսկի շրջանի կազմում։
Զաոզերե - գյուղ Ռուսաստանի Նովգորոդի մարզի Օկուլովսկի շրջանի կազմում։
Զաոզերե - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Զաոզերե - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Իփրարի

Իփրարի (վրաց.՝ იფრარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1800 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։


== Ծանոթագրություններ ==
Կենտուկի

Կենտուկի (անգլերեն՝  Kentucky (Քենթաքի)), նահանգ ԱՄՆ-ի հարավում։ Տարածությունը՝ 104,6 հզ. կմ2, բնակչությունը՝ 3,2 միլիոն (1970)։ Վարչական կենտրոնը՝ Ֆրանկֆորտ։ Մեծ մասն զբաղեցնում է կրաքարային Քամբեռլենդ սարավանդը։ Բնորոշ են ռելիեֆի կարստային ձևերը (հայտնի է Մամոնտի քարայրը)։ Ինդուստրիալագրարային նահանգ է։ Զարգացած են քիմիական, էլեկտրատեխնիկական, սննդի, ծխախոտի արդյունաբերությունը, մեքենաշինությունը։ Արդյունահանվում է քարածուխ, նավթ, շինաքար, ֆլուորական սպաթ, բնական գազ։ Մշակում են ծխախոտ (համախառն բերքով 2-րդը՝ ԱՄՆ-ում), եգիպտացորեն, կերային կուլտուրաներ, ցորեն։ Զարգացած է անասնապահությունը։


== Աշխարհագրություն և կլիմա ==
Կենտուկիի տարածքը կազմում է 104 659 կմ² (ԱՄՆ նահանգներում զբաղեցնում է 37-րդ տեղը, որը հաշվարկված է Ամերիկայի Միացյալ Նահանգների Ազգային վիճակագրական ծառայության կողմից) ։
Արևելքից սահմանակից է Արևմտյան Վիրջինիային և Վիրջինիային, հարավից Թեննեսիին, արևմուտքից Միսսուրիին և հյուսիսից Իլլինոյսին, Ինդիանային և Օհայոյին։ Տարածքի հիմնական մասը գտնվում է Ապալաչյան լեռների վրա։
Ոչ խոշոր, բայց հայտնի գետերից են` Օհայոն և Թեննեսին։ Կլիման սուբտոպրոպական մայրցամաքային է, միջին ջերմաստիճանը ամռանը +31 °C, ձմռանը մոտ 0 °C:


== Տնտեսություն ==

2003 թվականի տվյալներով նահանգի ՀՆԱ-ն կազմել է  129 միլիարդ դոլլար։ Նահանգի կարևորագույն օգտակար հանածոներից են ածուխը, բնական գազը և նավթը։ Նահանգի արդյունաբերությունը կենտրոնացած է Օհայո գետի երկայնքով։ Առավել զարգացած են սննդամթերքի, տեքստիլ և ծխախոտային արտադրանքները, ինչպես նաև մեքենաշինական, գունավոր մետաղի շարժակազմի, մետաղների արտադրության, տրանսպորտային միջոցների, էլեկտրոնիկայի, կահույքի, կոշկեղենի, ալկոհոլային խմիչքների և քիմիական արդյունաբերության ձեռնարկությունների արտադրությունը։
Գյուղատնտեսության մեջ առաջատար դերը խաղողագործությունն է` ծխախոտի արտադրությունը (Կենտուկին Վիրջինիայից հետո ծխախոտի երկրորդ խոշորագույն արտադրողն է) կերային խոտեր, սոյա, եգիպտացորեն։ Անասնաբուծության մասնագիտացումը ձիաբուծություն է։ Ձիերի կենսաբազմազանությամբ Կենտուկին առաջինն է ԱՄՆ-ում։ Բացի այդ, նահանգը վեցերորդ տեղը զբաղեցնում է երկրում անասնապահությամբ։
Կենտուկին համարվում է բուրբբոնի` ամերիկյան եգիպտացորենի վիսկիի արտադրության հիմնական տարածք։ Կենտուկիում ամենախոշոր և ամենահայտնի նմուշներ են, որոնք արտադրում են բուրբոն։


== Տես նաև ==
Կենտուկի նահանգի խորհրդանիշներ
Բուրբոն


== Ծանոթագրություններ ==


== Արտաքին հղումներ ==
Kentucky.gov – Պաշտոնական կայք
Գագիկ Ասլանյան

Գագիկ Սերգեյի Ասլանյան (փետրվարի 25, 1954(1954-02-25), Թալին, Հայկական ԽՍՀ, ԽՍՀՄ), հայ տնտեսագետ, ՀՀ պետական գործիչ, ՀՀ ԱԺ նախագահի տեղակալ (1999-2003)։


== Կրթություն ==
1977 թվականին ավարտել է Երևանի ժողովրդական տնտեսության ինստիտուտը՝ տնտեսագետ-մաթեմատիկոսի որակավորմամբ։
1979 թվականին ընդունվել է ԽՍՀՄ ԳԱ տնտեսագիտամաթեմատիկական ինստիտուտի ասպիրանտուրան, որն ավարտել է 1985 թվականին։ Տնտեսագիտության թեկնածու։


== Աշխատանքային գործունեությունը ==
1977-1979 թվականներին աշխատել է ՀՍՍՀ ԳԱ տնտեսագիտության ինստիտուտում որպես տնտեսագետ, ապա կրտսեր գիտաշխատող։
1985-1990 թվականներին՝ ՀԽՍՀ ԳԱ տնտեսագիտության ինստիտուտում աշխատել է որպես կրտսեր գիտաշխատող, ապա գիտաշխատող։
1987-1991 թվականներին՝ Երևանի անասնաբուծական-անասնաբուժական ինստիտուտի քաղաքատնտեսության ամբիոնի դասախոս։
1990 թվականին՝ Երևանի «Պլաստիկ» արտադրական միավորման գլխավոր տնտեսագետ։
1993-1999 թվականներին՝ «Պլաստիկ» ԲԲԸ-ի տնօրենի տեղակալ-գլխավոր տնտեսագետ։
2006 թվականից - Հայաստանի պետական տնտեսագիտական համալսարանի կառավարման ամբիոնի ասիստետնտ, Ուսումնական գործընթացի տեղեկատվական ծառայության պետ, կառավարման ամբիոնի դոցենտ։
2006 թվականից - Երևանի պետական համալսարանի տնտեսագիտական ֆակուլտետի ասիստենտ, տնտեսագիտական ֆակուլտետի դոցենտ։


== Քաղաքական գործունեությունը ==
1998 թվականից հանդիսացել է Հայաստանի ժողովրդական կուսակցության անդամ։
1999 թվականի մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր «Միասնություն» դաշինքի համամասնական ընտրացուցակով։ «Միասնություն» խմբակցության անդամ։ ԱԺ պետական-իրավական հարցերի մշտական հանձնաժողովի անդամ։
1999 թվականի հունիսի 17-ին ընտրվել է «Միասնություն» խմբակցության քարտուղար՝ պաշտոնավարելով մինչև 1999 թ. նոյեմբերի 2-ը։
1999 թվականի նոյեմբերի 2-ին ընտրվել է ՀՀ Ազգային ժողովի նախագահի տեղակալ՝ պաշտոնավարելով մինչև 2003 թ. հունիսի 11-ը։
2001 թվականի դադարեցրել է իր անդամությունը Հայաստանի ժողովրդական կուսակցությանը և հիմնադրել Ժողովրդա-դեմոկրատական կուսակցությունը։ Ընտրվել է ԺԴԿ վարչության նախագահ։
2003 թվականին Ժողովրդա-դեմոկրատական կուսակցությունը «Արժանապատիվ ապագա» կուսակցության հետ կազմավորել է «Արժանապատվություն, ժողովրդավարություն, հայրենիք» դաշինքը, որը ՀՀ Ազգային ժողովի 3-րդ գումարման ընտրություններում չի հաղթահարել անցողիկ շեմը։
2003 թվականի աշնանը Ժողովրդա-դեմոկրատական կուսակցությունն իր համագումարի որոշմամբ միաձուլվել է «Օրինաց երկիր» կուսակցությանը։ Գագիկ Ասլանյանն ընտրվել է «Օրինաց երկիր» կուսակցության փոխնախագահ։
2004 թվականի հունվարի 5-ին ՀՀ վարչապետի որոշմամբ նշանակվել է Հայաստանի Հանրապետության տարածքային կառավարման և ենթակառուցվածքների գործունեությունը համակարգող նախարարի տեղակալ։
2005 թվականի դեկտեմբերի 30-ին ՀՀ Վարչապետի որոշմամբ ազատվել է Հայաստանի Հանրապետության տարածքային կառավարման և ենթակառուցվածքների գործունեությունը համակարգող նախարարի տեղակալի պաշտոնից։
2005 թվականի դեկտեմբերի 30-ին ՀՀ Վարչապետի որոշմամբ նշանակվել է ՀՀ տարածքային կառավարման նախարարի տեղակալ։
2006 թվականի հունիսին ՀՀ վարչապետի որոշմամբ ազատվել է Հայաստանի Հանրապետության տարածքային կառավարման նախարարի տեղակալի պաշտոնից։Ամուսնացած է, ունի երեք երեխա՝ Նառա, Լուսինե և Սերգեյ։ Երեք երեխաներն էլ ավարտել են Հայաստանի պետական տնտեսագիտական համալսարանը։


== Աղբյուրներ ==


== Ծանոթագրություններ ==
Հյուսվածք (եռաչափ գրաֆիկա)

Հյուսվածքը, համակարգչի կողմից ստեղծված գրաֆիկական կամ եռաչափ մոդելի վրա բարձր հաճախականությամբ դետալների, մակերեսի հյուսվածքի կամ գունային տեղեկատվության սահմանման մեթոդ է։ Բնօրինակ տեխնիկան ստեղծվել է Էդվին Քաթմուլի կողմից 1974 թվականին։

 
 

Հյուսվածքային քարտեզագրումն ի սկզբանե կոչվում էր ցրված քարտեզագրում, մեթոդ, որը պարզապես քարտեզագրում էր պիքսելները հյուսվածքից մինչև 3D մակերես (պատկերը «փաթաթում» օբյեկտի շուրջը)։ Վերջին տասնամյակների ընթացքում հայտնվեցին բազմապատիկ արտապատկերման, բազմապատկերման, mipmaps-ի և ավելի բարդ քարտեզագրումների, ինչպիսիք են բարձրության քարտեզագրումը, բախման քարտեզագրումը, նորմալ քարտեզագրումը, տեղաշարժի քարտեզագրումը, արտացոլման քարտեզագրումը, տեսողական քարտեզագրումը, խցանման քարտեզագրումը և տեխնիկայի շատ այլ տարբերակներ։ (վերահսկվում է նյութերի համակարգով) հնարավոր է դարձրել իրական ժամանակում մոդելավորել մերձ ֆոտոռեալիզմը՝ էապես նվազեցնելով բազմանկյունների թիվը և լուսավորության հաշվարկները, որոնք անհրաժեշտ են իրատեսական և ֆունկցիոնալ 3D տեսարան կառուցելու համար։


== Հյուսվածքային քարտեզներ ==
Հյուսվածքային քարտեզը պատկեր է, որը կիրառվում է (քարտեզագրված) ձևի կամ բազմանկյունի մակերևույթի վրա։  Սա կարող է լինել bitmap պատկեր կամ ընթացակարգային հյուսվածք։ Դրանք կարող են պահվել ընդհանուր պատկերային ֆայլերի ձևաչափերում, հղում կատարելով 3d մոդելի ձևաչափերով կամ նյութի սահմանումներով և հավաքվել ռեսուրսների փաթեթներում։
Նրանք կարող են ունենալ 1-3 չափսեր, չնայած տեսանելի մակերեսների համար առավել տարածված են 2 չափսերը։ Ժամանակակից սարքավորումների հետ օգտագործելու համար հյուսվածքային քարտեզի տվյալները կարող են պահվել պտտվող կամ սալիկապատված պատվերներով՝ քեշի համահունչությունը բարելավելու համար։ Rendering API-ները սովորաբար կառավարում են հյուսվածքների քարտեզի ռեսուրսները (որոնք կարող են տեղակայվել սարքի հիշողության մեջ) որպես բուֆերներ կամ մակերեսներ և կարող են թույլ տալ «արտադրել հյուսվածքին» լրացուցիչ էֆեկտների համար, ինչպիսիք են հետմշակումը կամ շրջակա միջավայրի քարտեզագրումը։
Դրանք սովորաբար պարունակում են RGB գունային տվյալներ (կամ պահվում են ուղղակի գույնի, սեղմված ձևաչափերի կամ ինդեքսավորված գույնի տեսքով), և երբեմն ալֆա խառնուրդի լրացուցիչ ալիք (RGBA), հատկապես գովազդային վահանակների և դետալների ծածկույթների հյուսվածքների համար։ Հնարավոր է օգտագործել ալֆա ալիքը (որը կարող է հարմար լինել ապարատով վերլուծված ձևաչափերով պահելու համար) այլ օգտագործման համար, ինչպիսիք են սպեկուլյարությունը։


=== Ստեղծագործություն ===
Հյուսվածքային քարտեզները կարող են ձեռք բերվել սկանավորման/թվային լուսանկարչության միջոցով, որոնք նախագծված են պատկերների մանիպուլյացիայի ծրագրերում, ինչպիսիք են GIMP-ը, Photoshop-ը կամ ներկված 3D մակերևույթների վրա ուղղակիորեն 3D ներկման գործիքի մեջ, ինչպիսիք են Mudbox-ը կամ zbrush-ը։


== Ծանոթագրություններ ==